               AN COIMISIÚN EORPACH
            An Bhruiséil,9.10.2020
            COM(2020) 960 final
            2020/0299(BUD)
            Togra le haghaidh
            CINNEADH Ó PHARLAIMINT NA hEORPA AGUS ÓN gCOMHAIRLE
            maidir le Ciste Dlúthpháirtíochta an Aontais Eorpaigh a shlógadh chun cúnamh a thabhairt don Chróit agus don Pholainn i ndáil le tubaiste nádúrtha agus chun foráil a dhéanamh maidir le hairleacain a íoc leis an gCróit, le hÉirinn, leis an nGearmáin, leis an nGréig, leis an bPortaingéil, leis an Spáinn agus leis an Ungáir i ndáil le héigeandáil sláinte poiblí

               MEABHRÁN MÍNIÚCHÁIN

               1.Comhthéacs an togra

               Cumhdaítear leis an gcinneadh seo slógadh Chiste Dlúthpháirtíochta an Aontais Eorpaigh (dá ngairtear ‘CDAE’ anseo feasta) i gcomhréir le Rialachán (CE) Uimh. 2012/2002 ón gComhairle
                  1
                (dá ngairtear ‘an Rialachán’ anseo feasta) le haghaidh méid EUR 823 548 633 chun cúnamh a thabhairt don Chróit agus don Pholainn de thoradh tubaistí nádúrtha a tharla sna tíortha sin le linn 2020, agus le haghaidh airleacain do 7 mBallstát (an Chróit, Éire, an Ghearmáin, an Ghréig, an Phortaingéil, an Spáinn, an Ungáir) chomh maith mar fhreagairt ar an mór-éigeandáil sláinte poiblí a bhí ann de dheasca phaindéim COVID‑19 go luath in 2020. Tá ag gabháil leis an slógadh sin Dréachtbhuiséad Leasaitheach (DBL) Uimh. 9/2020
                  2
                lena moltar na leithreasuithe is gá a chur isteach i mbuiséad ginearálta 2020, idir ghealltanais agus íocaíochtaí.

               2.Faisnéis agus coinníollacha

               2.1An Chróit - crith talún a d’fhág a lorg ar chathair Shágrab agus contaetha Shágrab agus Krapina-Zagorje i mí an Mhárta 2020

               (1)An 10 Meitheamh 2020 chuir Poblacht na Cróite (dá ngairtear ‘an Chróit’ anseo feasta) iarratas isteach ar ranníocaíocht ó CDAE chun oibríochtaí éigeandála agus téarnaimh a mhaoiniú tar éis chrith talún an 22 Márta 2020, crith talún a d’fhág a lorg ar chathair Shágrab agus ar chontaetha Shágrab agus Krapina-Zagorje.

               (2)Cuireadh an t‑iarratas isteach laistigh den tréimhse dhá sheachtain déag tar éis an chéad damáiste a rinne an tubaiste agus tá an fhaisnéis go léir ann a cheanglaítear faoi Airteagal 4 den Rialachán.

               (3)Is de bhunús nádúrtha an crith talún, agus dá bhrí sin tagann sé faoi raon feidhme CDAE.

               (4)De réir mheastachán údaráis na Cróite, is é EUR 11 572 586 387 méid iomlán an damáiste dhírigh a rinneadh. 22.9 % d’Ollioncam Náisiúnta (OIN) na Cróite atá sa mhéid sin, agus sáraíonn sé an tairseach i gcás mórthubaistí lena slógtar EUR 303.3 mhilliún (0.6 % d’OIN na Cróite in 2020) chun CDAE. Dá bhrí sin, is ‘mórthubaiste nádúrtha’ í an tubaiste agus tagann sé mar sin faoi raon feidhme an Rialacháin.

               (5)Is é an damáiste díreach iomlán a rinneadh is bonn le méid na ranníocaíochta airgeadais ó CDAE a ríomh. Ní féidir an ranníocaíocht airgeadais a úsáid ach le haghaidh oibríochtaí éigeandála mar a shainítear in Airteagal 3 den Rialachán.

               (6)Rinne seirbhísí an Choimisiúin mionscrúdú ar an iarratas i gcomhréir leis an Rialachán, go háirithe le hAirteagail 2, 3 agus 4 de. An 17 Iúil 2020, d’iarr an Coimisiún ar an gCróit faisnéis chomhlántach maidir leis an modheolaíocht a úsáideadh chun meastachán a thabhairt ar an gcostas a bhainfeadh le foirgnimh chónaithe agus saoráidí oideachais a dheisiú. Chuir an Chróit an fhaisnéis sin ar fáil go cuí an 28 agus an 31 Iúil 2020, rud a d’fhág go raibh an Coimisiún in ann a mheasúnú a thabhairt chun críche.

               (7)San iarratas, rinne údaráis na Cróite cur síos mionsonraithe ar an méid a tharla agus ar an damáiste a rinneadh. I measc na limistéar is mó a bualadh, tá Cathair Shágrab agus na contaetha Shágrab agus Krapina-Zagorje, a bhfuil 1.23 milliún áitritheoir ann, agus tá 1.18 milliún acu ina gcónaí sna bardais agus sna cathracha inar fógraíodh staid na tubaiste nádúrtha. Shroich an crith talún 5.5 ar scála Richter, rud a d’fhág go raibh sé ar an gcrith talún is láidre a bhuail Ságreb ó bhí 1880 ann. Gortaíodh 27 nduine agus fuair duine amháin bás mar gheall ar na gortuithe.

               (8)Rinne an crith talún damáiste mór struchtúrtha don stoc foirgneamh, go háirithe d’fhoirgnimh chónaithe agus phoiblí (i.e. saoráidí oideachais, ospidéil, foirgnimh institiúidí). Mheas údaráis na Cróite go ndearnadh damáiste do 26 000 foirgneamh (thart ar 5 % díobh a ndearnadh damáiste mór orthu, 20 % a ndearnadh damáiste measartha orthu agus 74 % a ndearnadh miondamáiste orthu). Meastar go bhfuil 30 000 duine easáitithe; chuir rialtas na Cróite fóirdheontais ar fáil dóibh chun cóiríocht shealadach a fháil ar cíos.

               (9)Tá damáiste mór déanta ag an gcrith talún d’fhormhór na bhfoirgneamh laistigh de choimpléasc uirbeach stairiúil Chathair Shágrab agus do réadmhaoin indibhidiúil dhochorraithe chultúrtha, eaglaisí den chuid is mó, atá suite i gceantar na cathrach ar fad agus sna contaetha comharsanachta. Thit ceann de dhá spuaic na hardeaglaise, an suíomh cultúrtha is mó aithne i Ságreb. Bhí tionchar díreach ag an gcrith talún ar níos mó ná 80 % d’fhoirgnimh ospidéil agus measadh 17 % acu a bheith as feidhm go sealadach nó go buan. Rinne an crith talún damáiste do go leor saoráidí oideachais. De réir an chéad mheasúnaithe, rinneadh damáiste do 106 fhoirgneamh a bhí beartaithe don réamhscolaíocht, 214 fhoirgneamh scoile agus lárionad oideachais agus 12 shuanlios daltaí. Ina theannta sin, thuairiscigh 36 chomhaonad de chuid Ollscoil Shágrab go ndearnadh damáiste do 142 fhoirgneamh. Rinneadh dochar freisin do na foirgnimh ina raibh 29 n‑institiúid eolaíocha. Tá faisnéis mhionsonraithe maidir leis an damáiste foriomlán, an costas a bhaineann leis, chomh maith le tionchar socheacnamaíoch na tubaiste ar fáil sa Tuarascáil “Croatia Earthquake. Rapid Damage and Needs Assessment 2020”, a d’ullmhaigh Rialtas na Cróite, le tacaíocht ón mBanc Domhanda.

               (10)Leis an measúnú neamhspleách a rinne seirbhísí an Choimisiúin deimhníodh an limistéar a bualadh chomh maith le líon foriomlán an daonra neamhchosanta a dearbhaíodh san iarratas. In anailís thiomnaithe ar na damáistí i sócmhainní poiblí agus i bhfoirgnimh chónaithe dearbhaíodh dáileadh spásúil na ndamáistí agus na figiúirí sonracha a bhaineann leis an damáiste a rinneadh do shaoráidí oideachais. Arna iarraidh sin do sheirbhísí an Choimisiúin, fuarthas tuiscint níos fearr ar thionscnamh na gcostas foriomlán a soláthraíodh san iarraidh de bharr na faisnéise comhlántaí a chuir an Chróit ar fáil. Tríd an gcostas sin a úsáid i modheolaíocht mheastachán chostais an Choimisiúin, modheolaíocht a d’fhorbair an Comhionad Taighde, tá an damáiste díreach iomlán a tháinig dá bharr laistigh d’ord méide an damáiste a mheas údaráis na Cróite.

               (11)Ba é EUR 2 270.1 milliún meastachán na Cróite ar chostas na n‑oibríochtaí éigeandála agus téarnaimh is incháilithe faoi Airteagal 3(2) den Rialachán agus cuireadh i láthair é agus é miondealaithe de réir chineál na n‑oibríochtaí. Baineann an sciar is mó leis na costais a bhaineann leis an mbonneagar a athbhunú, go háirithe an bonneagar oideachais agus sláinte agus an chóiríocht shealadach.

               (12)Dhearbhaigh údaráis na Cróite nach ann d’aon chumhdach árachais ar na costais incháilithe.

               (13)San iarratas a rinne an Chróit an 10 Meitheamh 2020, d’iarr sí go n‑íocfaí airleacan mar a leagtar síos in Airteagal 4a den Rialachán. An 10 Lúnasa 2020, ghlac an Coimisiún Cinneadh Cur Chun Feidhme C(2020) 5575 chun airleacan EUR 88 951 877 a dhámhachtain ó CDAE agus d’íoc sé sin leis an gCróit ina dhiaidh sin.

               (14)I dtaca le cur chun feidhme reachtaíocht an Aontais maidir le baol tubaiste a chosc agus a bhainistiú, níl aon nós imeachta um shárú ar siúl faoi láthair.

               (15)Leagtar amach le hAirteagal 47a de na Leasuithe ar Acht Foirgníochta na Cróite, a tháinig i bhfeidhm an 28 Nollaig 2019, an oibleagáid chun straitéis fhadtéarmach a ghlacadh chun athchóiriú a dhéanamh ar an gciste náisiúnta foirgneamh, lena n‑áirítear beartais agus bearta a rannchuidíonn le cosaint a mhéadú i gcoinne rioscaí a bhaineann le creathanna talún a mbíonn tionchar acu ar shaolré foirgneamh.

               2.2An Pholainn‑ tuilte i gCúige Podkarpackie i mí an Mheithimh 2020

               (1)An 24 Lúnasa 2020 chuir Poblacht na Polainne (dá ngairtear ‘an Pholainn’ anseo feasta) iarratas isteach ar ranníocaíocht ó CDAE maidir leis na tuilte i gCúige Podkarpackie i mí an Mheithimh 2020.

               (2)Cuireadh an t‑iarratas isteach laistigh den tréimhse dhá sheachtain déag tar éis an chéad damáiste a rinne an tubaiste agus tá an fhaisnéis go léir ann a cheanglaítear faoi Airteagal 4 den Rialachán.

               (3)Is de bhunús nádúrtha iad na tuilte báistiúla, agus dá bhrí sin tagann siad faoi raon feidhme CDAE.

               (4)Leis an iarratas, léiríodh an tubaiste mar ‘thubaiste nádúrtha réigiúnach’ mar a leagtar síos in Airteagal 2(3) den Rialachán, is é sin aon tubaiste nádúrtha i réigiún ar leibhéal NUTS 2 de Stát incháilithe as a n‑eascraíonn damáiste díreach atá os cionn 1.5 % de OTI an réigiúin sin. De réir mheastacháin údaráis na Polainne, is é EUR 282 851 202 mhilliún méid an damáiste dhírigh iomláin a rinneadh. An damáiste a rinneadh, is 1.56 % de OTI Podkarpackie é, an réigiún ar leibhéal NUTS 2 lena mbaineann, agus dá bhrí sin sáraíonn sé an tairseach EUR 270 961 950 (1.5 % de OTI réigiúnach). Dá bhrí sin, tá an t‑iarratas ón bPolainn incháilithe le haghaidh ranníocaíocht ó CDAE.

               (5)Is é an damáiste díreach iomlán a rinneadh is bonn le méid na ranníocaíochta airgeadais ó CDAE a ríomh. Ní féidir an ranníocaíocht airgeadais a úsáid ach le haghaidh oibríochtaí éigeandála mar a shainítear in Airteagal 3 den Rialachán.

               (6)Níor iarr an Pholainn go n‑íocfaí airleacan.

               (7)Rinne seirbhísí an Choimisiúin mionscrúdú ar an iarratas i gcomhréir leis an Rialachán, go háirithe le hAirteagail 2, 3 agus 4 de. An 3 Meán Fómhair 2020, d’iarr an Coimisiún ar an bPolainn faisnéis fhorlíontach a chur ar fáil maidir le briseadh síos níos mionsonraithe i ndáil leis na cineálacha damáiste (fo-ítimí) a áirítear faoi dhamáistí do ghnólachtaí, don talmhaíocht agus don fhoraoiseacht. Chuir an Pholainn an fhaisnéis sin ar fáil go cuí an 7 Meán Fómhair 2020, ionas go raibh ar chumas an Choimisiúin a mheasúnú a thabhairt chun críche.

               (8)Déantar cur síos mionsonraithe san iarratas ar an an méid a tharla agus ar an damáiste a rinneadh. Is i bhfoirm frontaí stoirme foréigneacha le siotaí gaoithe agus báisteach throm, idir an 7 Meitheamh 2020 agus an 29 Meitheamh 2020, a tharla an tsraith teagmhas meitéareolaíochta ar fud i gCúige Podkarpackie ar fad. Is é an deisceart, an t‑iardheisceart, an t‑oirdheisceart agus an chuid lárnach den Chúige, den chuid is mó, a bhí buailte ag na maidhmeanna tuile báistiúla a tháinig as sin. De dheasca na báistí troime, ardaíodh leibhéal an uisce go tapa i srutháin bheaga agus i gcraobh‑aibhneacha na bpríomhaibhneacha agus chuaigh siad thar bruach, agus dá bharr sin bhuail maidhmeanna tuile níos mó ná 2 000 foirgneamh cónaithe, foirgneamh feirmeoireachta agus foirgneamh fóntais phoiblí. Le linn na tréimhse sin d’fhreagair aonaid na Seirbhíse Dóiteáin Stáit agus na Seirbhíse Dóiteáin Deonaí 4 569 gcás san iomlán, cásanna a bhain le coróin na gclaífort tuilte abhann a threisiú agus a ardú, daoine agus réadmhaoin a aslonnú (aslonnaíodh níos mó ná 400 duine), uisce a chaidéalú amach ó fhoirgnimh, tóchair a leathnú chun bóithre a dhraenáil, crainn agus craobhacha leagtha a bhaint. San iomlán, chaill thart ar 4 300 duine rochtain ar leictreachas go sealadach.

               (9)De dheasca na dtuilte, scriosadh nó rinneadh damáiste do thart ar 251 km de sruthchúrsaí rialáilte nó neamhrialáilte. Ba iad na tuilte ba chúis le damáiste a rinneadh do bhonneagar líonra agus do ghnólachtaí a oibríonn sa limistéar a bhí buailte; scriosadh nó tugadh ar shiúl a lán láithreáin táirgthe, hallaí stórála, innealraí agus trealaimh. Bhain damáiste suntasach do níos mó ná 2 000 feirmeoir, damáiste a chuimsigh limistéar barr thart ar 9 000 heicteár agus rinneadh damáiste do go leor foirgnimh feirme agus innealra.

               (10)Ba é EUR 216 180 849 meastachán na Polainne ar chostas na n‑oibríochtaí éigeandála agus téarnaimh is incháilithe faoi Airteagal 3(2) den Rialachán agus cuireadh i láthair é agus é miondealaithe de réir chineál na n‑oibríochtaí. Baineann an sciar is mó de leis na costais maidir le bonneagar taistil a thabhairt ar ais chun feidhme, bonneagar coisctheach a dhaingniú agus criosanna nádúrtha atá buailte a athbhunú láithreach chun éifeachtaí láithreacha chreimeadh na hithreach a sheachaint.

               (11)Dhearbhaigh údaráis na Polainne nach bhfuil aon chumhdach árachais ann ar na costais incháilithe.

               (12)I dtaca le cur chun feidhme reachtaíocht an Aontais maidir le baol tubaiste a chosc agus a bhainistiú, níl aon nós imeachta um shárú ar siúl faoi láthair.

               2.3An Chróit, Éire, an Ghearmáin, an Ghréig, an Phortaingéil, an Spáinn, an Ungáir – mór-éigeandáil sláinte poiblí a tharla de dheasca phaindéim COVID‑19 go luath in 2020

               I mí na Nollag 2019, tuairiscíodh eipidéim niúmóine de bhunús anaithnid do EDS ó Wuhan na Síne. Níos déanaí sainaithníodh é mar thréithchineál nua de choróinvíreas nach bhfacthas roimhe sin sa duine daonna – galar Coróinvíreas 2019 (COVID‑19) – galar tógálach arb é coróinvíreas géarshiondróm trom riospráide 2 (SARS‑CoV-2) is cúis leis. Níl aon imdhíonacht ar fáil don phobal i gcoinne an víris nua atá tagtha chun cinn. Scaiptear an víreas ó dhuine go duine trí ionfhabhtú braoiníneach, agus tagann líon mór cásanna chun cinn sách tapa a mbaineann, go príomha, comharthaí riospráide leo dá bharr. An 30 Eanáir 2020, dhearbhaigh EDS éigeandáil eipidéime ar scála idirnáisiúnta de dheasca eipidéim nua an choróinvíris.

               In 2020 mar chuid den Tionscnamh Infheistíochta Freagartha don Choróinvíreas (CRII), leasaíodh an Rialachán chun go bhféadfadh an tAontas gníomhaíocht chuimsitheach a dhéanamh mar fhreagairt ar mhór-éigeandálaí sláinte poiblí trí éigeandálaí sláinte poiblí a chur san áireamh faoi raon feidhme phrionsabal dlúthpháirtíochta an Aontais
                  3
               .

               Dá éis sin, faoi spriocdháta an 24 Meitheamh 2020 fuair an Coimisiún 22 iarratas le haghaidh ranníocaíocht airgeadais ón gCiste, iarratais a bhain leis an mór-éigeandáil sláinte poiblí a tharla de dheasca phaindéim COVID‑19 go luath in 2020.

               (1)Ar an iomlán, tá cúnamh iarrtha ag 19 mBallstát (an Bheilg, an Chróit, an Eastóin, Éire, an Fhrainc, an Ghearmáin, an Ghréig, an Iodáil, an Laitvia, an Liotuáin, Lucsamburg, an Ostair, an Pholainn, an Phortaingéil, an Rómáin, an tSeicia, an tSlóivéin, an Spáinn agus an Ungáir) agus trí thír aontachais (an Albáin, Montainéagró agus an tSeirbia).

               (2)D’iarr 7 mBallstát ina n‑iarratais go n‑íocfaí airleacan maidir leis an ranníocaíocht a raibh siad ag súil léi ó CDAE (an Chróit, Éire, an Ghearmáin, an Ghréig, an Phortaingéil, an Spáinn agus an Ungáir). Beartaítear sa Rialachán nach féidir ach na Ballstáit réamhíocaíochtaí a iarraidh faoi CDAE.

               (3)Is mór-éigeandáil sláinte poiblí í paindéim COVID‑19 agus dá bhrí sin tagann sí faoi raon feidhme CDAE.

               (4)Tá réamh‑mheasúnú déanta ag seirbhísí an Choimisiúin ar na hiarratais a fuair siad ó na 7 mBallstát thuasluaite agus tháinig siad ar an gconclúid go gcomhlíonann na 7 n‑iarratas na coinníollacha maidir le hairleacan a íoc ó CDAE.

               (5)Bunaítear le hAirteagal 4a, mír 4 den Rialachán gur féidir airleacan nach mó ná 25 % de mhéid na ranníocaíochta airgeadais lena bhfuiltear ag súil, agus nach mó ná EUR 100 milliún in aon chás, a íoc. Ó tharla gur ídíodh cheana féin na leithreasuithe le haghaidh réamhíocaíochtaí CDAE a bhí ar fáil i dtús báire i mbuiséad 2020, molann an Coimisiún na hacmhainní breise is gá a shlógadh, faoi réir uasteorainn bhliantúil a leagtar síos do CDAE.

               (6)Ar bhonn an réamh‑mheasúnaithe, bhunaigh seirbhísí an Choimisiúin an caiteachas iomlán, ar glacadh leis go sealadach, i gcás na Cróite, na hÉireann, na Gearmáine, na Gréige, na Portaingéile, na Spáinne agus na hUngáire chun an réamhíocaíocht a chinneadh agus chun na críche sin amháin. I gcás inar aithníodh go raibh cuid den chaiteachas neamh‑incháilithe, baineadh an méid ón iomlán. Le híocaíocht an airleacain, ní dhéantar réamhbhreith ar thorthaí an mheasúnaithe iomláin a dhéanfaidh seirbhísí an Choimisiúin.

               (7)Ba cheart méid an airleacain a chur san áireamh sula n‑íocfar iarmhéid na ranníocaíochta leis an Stát is tairbhí.

               (8)Airleacain a íocadh go míchuí, ba cheart don Choimisiún iad a aisghabháil.

               (9)Is é an Stát is tairbhí atá freagrach as oibríochtaí aonair a roghnú agus as an airleacan ar an ranníocaíocht ó CDAE a chur chun feidhme i gcomhréir le hAirteagal 3, Airteagal 5(3) agus Airteagal 6 den Rialachán.

               Mar chríoch, i dtaca leis na coinníollacha maidir le réamhíocaíocht a íoc leis an gCróit, le hÉirinn, leis an nGearmáin, leis an nGréig, leis an bPortaingéil, leis an Spáinn agus leis an Ungáir tá na coinníollacha sin á gcomhlíonadh ag gach ceann de na 7 n‑iarratas ar ranníocaíocht airgeadais ó CDAE i ndáil leis an mór-éigeandáil sláinte poiblí a bhí ann de dheasca phaindéim COVID‑19 go luath in 2020.

               2.4Conclúid

               Na tubaistí dá dtagraítear sna hiarratais a chuir an Chróit agus an Pholainn isteach agus na 7 n‑iarratas a bhain le paindéim COVID‑19, comhlíonann siad na coinníollacha a leagtar amach sa Rialachán mar gheall ar na cúiseanna a leagtar amach thuas.

               3.Maoiniú ó leithdháiltí CDAE 2020

               Le Rialachán (AE, EURATOM) Uimh. 1311/2013 ón gComhairle an 2 Nollaig 2013 lena leagtar síos an creat airgeadais ilbhliantúil do na blianta 2014-2020
                  4
                (dá ngairtear ‘Rialachán CAI’ anseo feasta), agus go háirithe Airteagal 10 de, féadfar CDAE a shlógadh, faoi réir uasteorainn bhliantúil EUR 500 000 000 (de réir phraghsanna 2011). Le pointe 11 de Chomhaontú Idirinstitiúideach an 2 Nollaig 2013 idir Parlaimint na hEorpa, an Chomhairle agus an Coimisiún maidir le smacht buiséadach, maidir le comhar i gcúrsaí buiséid agus maidir le bainistíocht fhónta airgeadais
                  5
                (IIA) leagtar síos na módúlachtaí le haghaidh CDAE a shlógadh.

               Ós rud é gurbh í an dlúthpháirtíocht, den chuid is mó, ba bhonn dlisteanachta do bhunú CDAE, tá an Coimisiún den tuairim gur cheart an chabhair a bheith ina cabhair fhorásach. Is éard a chiallaíonn sé sin, de réir an chleachtais go nuige seo, gur cheart gur dhlúithe an chabhair a thabharfaí mar fhreagairt ar an gcion sin den damáiste is mó ná tairseach ‘an mhór-thubaiste nádúrtha’ le haghaidh CDAE a shlógadh (i.e. 0.6 % den OIN nó EUR 3 bhilliún i bpraghsanna 2011, cibé acu méid is lú), ná an chabhair a thabharfaí mar fhreagairt ar dhamáiste a bheadh ar an tairseach sin nó faoin tairseach sin. Is é an ráta a cuireadh i bhfeidhm roimhe seo chun leithdháiltí a shainiú do mhórthubaistí 2.5 % den damáiste díreach iomlán, faoin tairseach, agus 6 % don chuid den damáiste atá os cionn na tairsí. I gcás tubaistí réigiúnacha agus tubaistí a nglactar leo faoin bhforáil maidir le ‘tír chomharsanachta’, is é 2.5 % an ráta.

               Ní fhéadfaidh an ranníocaíocht a bheith níos mó ná costas iomlán measta na n‑oibríochtaí incháilithe. Leagadh amach an mhodheolaíocht chun an chabhair a ríomh i dTuarascáil Bhliantúil CDAE 2002-2003, agus ghlac an Chomhairle agus Parlaimint na hEorpa léi.

               Ar bhonn na n‑iarratas ón gCróit agus ón bPolainn, is mar seo a leanas atá ríomh na ranníocaíochta airgeadais ó CDAE, bunaithe ar an meastachán ar chostas iomlán an damáiste dhírigh a rinneadh:

                        Na Ballstáit

                        Cáiliú na tubaiste

                        Damáiste díreach iomlán

                        (EUR milliún)

                        Tairseach atá curtha i bhfeidhm i gcás tubaiste réigiúnach
                        [1.5 % de OTI/
                        1 % de OTI le haghaidh na réigiún is forimeallaí]

                        (EUR milliún)

                        Tairseach i gcás mórthubaistí

                        (EUR milliún)

                        2.5 % den damáiste díreach suas go dtí an tairseach

                        (EUR)

                        6 % den damáiste díreach os cionn na tairsí

                        (EUR)

                        Méid iomlán na cabhrach atá beartaithe

                        (EUR)

                        Airleacain arna n‑íoc

                        (EUR)

                        AN CHRÓIT

                        Mór

                        (Airt. 2(2))

                        11 572,586

                        -

                        303,276

                        7 581 900

                        676 158 623

                        683 740 523

                        88 951 877

                        AN PHOLAINN

                        Réigiúnach

                        (Airt. 2(3))

                        282,851

                        270,962

                        -

                        7 071 280

                        -

                        7 071 280

                        IOMLÁN

                        690 811 803

               I gcás mór-éigeandálaí sláinte poiblí, cuirfidh an Coimisiún i bhfeidhm an modh céanna a úsáidtear i gcás tubaistí nádúrtha chun méideanna cabhrach a chinneadh. Dá réir sin, faigheann tír 2.5 % de mhéid iomlán an chaiteachais incháilithe freagartha poiblí nach mó ná méid na tairsí tír-shonraí le haghaidh mór-éigeandálaí sláinte, móide 6 % den chuid den chaiteachas poiblí a sháraíonn an tairseach. I gcás ina dtiocfaidh den ríomh sin méid iomlán le haghaidh na dtíortha uile a sháraíonn na leithreasuithe buiséid atá ar fáil, laghdófar na méideanna in aghaidh gach tíre ar bhonn pro rata.

               Agus é bunaithe ar réamh‑mheasúnú ar na hiarratais ó na 7 dtír a d’iarr réamhíocaíocht, bhunaigh an Coimisiún an caiteachas iomlán ar glacadh leis go sealadach don Chróit, d’Éirinn, don Ghearmáin, don Ghréig, don Phortaingéil, don Spáinn agus don Ungáir maidir le héigeandáil sláinte COVID‑19 chun an réamhíocaíocht a chinneadh agus chun na críche sin amháin, mar a leanas:

                        Stát iarrthach

                        Caiteachas díreach poiblí iomlán a éilíodh
                        (EUR)

                        Caiteachas iomlán ar ghlac an CE leis go sealadach

                        (EUR)

                        Tairseach mór-éigeandálaí sláinte curtha i bhfeidhm

                        (EUR milliún)

                        2.5 % den damáiste díreach iomlán go dtí tairseach mór-éigeandáil sláinte poiblí
                        (EUR)

                        6% de dhamáiste dhíreach atá os cionn thairseach na mór-éigeandála sláinte poiblí
                        (EUR)

                        Méid an chúnaimh a d’fhéadfaí a thabhairt

                        (EUR)

                        Réamhíocaíocht 25 %

                        (EUR)

                        An Chróit

                        658 771 839

                        652 607 470

                        151,638

                        3 790 950

                        30 058 168

                        33 849 118

                        8 462 280

                        An Ghearmáin

                        2 079 000 000

                        2 079 000 000

                        1 792,639

                        44 815 975

                        17 181 660

                        61 997 635

                        15 499 409

                        An Ghréig

                        623 925 000

                        623 925 000

                        551,220

                        13 780 500

                        4 362 300

                        18 142 800

                        4 535 700

                        An Ungáir

                        1 997 208 000

                        1 997 208 000

                        385,263

                        9 631 575

                        93 944 140

                        106 348 275

                        26 587 069

                        Éire

                        1 997 000 000

                        1 997 000 000

                        762,921

                        19 073 025

                        74 044 740

                        93 117 765

                        23 279 441

                        An Phortaingéil

                        3 470 870 000

                        2 850 870 000

                        598,233

                        14 955 825

                        103 198 020

                        150 114 045

                        37 528 511

                        An Spáinn

                        15 750 543 061

                        2 168 667 388

                        1 792,639

                        44 815 975

                        22 561 703

                        67 377 678

                        16 844 420

                        IOMLÁN

                        132 736 830

               Is é EUR 597 546 284 (i.e. EUR 500 milliún de réir phraghsanna 2011) an leathdháileadh bliantúil atá ar fáil do CDAE in 2020. Ina theannta sin, níor úsáideadh méid EUR 552 977 761 de leithdháileadh 2019 faoi dheireadh na bliana sin agus tugadh anonn go dtí 2020 é.

               I gcomhréir le hAirteagal 10(1) de Rialachán CAI
                  6
               , ní mór 25 % de leithdháileadh bunaidh 2020 (EUR 149 386 571) a choinneáil go dtí an 1 Deireadh Fómhair 2020, ach beidh sé ar fáil ón dáta sin. Dá bhrí sin, is é EUR 1 150 524 045 an t‑uasmhéid a bheidh ar fáil faoin gCiste Dlúthpháirtíochta do bhliain iomlán 2020.

               Tar éis Cinneadh maidir le Slógadh a dhéanamh in 2020, cuireadh CDAE á shlógadh cheana féin
                  7
                le haghaidh na 4 iarratas seo a leanas, rud a laghdaigh na hinfhaighteachtaí foriomlána don bhliain atá fágtha:

                        Tubaiste

                        Méid iomlán na cabhrach atá beartaithe
                        (EUR)

                        AN PHORTAINGÉIL – hairicín Lorenzo 2019 (tubaiste réigiúnach)

                        8 212 697

                        AN SPÁINN – adhaimsir DANA 2019 (tubaiste réigiúnach)

                        56 743 358

                        AN IODÁIL – crua-aimsir 2019 (mórthubaiste)

                        211 707 982

                        AN OSTAIR – crua-aimsir 2019 (tubaiste chomharsanachta)

                        2 329 777

                        IOMLÁN

                        278 993 814

               Dá bhrí sin, is é EUR 871 530 231 an t‑uasmhéid atá ar fáil faoi CDAE ag an bpointe seo in 2020 agus is leor an méid sin chun na riachtanais faoin gCinneadh seo um Shlógadh a chumhdach mar a luaitear thuas (EUR 823 548 633, ar bhain EUR 683 740 523 de leis an gcrith talún sa Chróit, EUR 7 071 280 leis na tuilte sa Pholainn agus EUR 132 736 830 le haghaidh réamhíocaíochtaí i leith iarratais a bhaineann le COVID‑19)
                  8
               .

                        An méid atá ar fáil faoi láthair faoin gCiste Dlúthpháirtíochta:

                        Leithdháileadh bliantúil 2020

                        EUR 597 546 284

                        Móide an sciar sin den leithdháileadh le haghaidh 2019 nár caitheadh agus a tugadh anonn go 2020

                        +EUR 552 977 761

                        [25% de leithdháileadh 2020 le coinneáil go dtí an 1 Deireadh Fómhair 2020]

                        [EUR 149 386 571]

                        Lúide méid iomlán na cabhrach atá beartaithe do PT (Hairicín Lorenzo), ES (adhaimsir DANA 2019), IT (crua-aimsir 2019) agus AT (drochaimsir 2019)

                        -EUR 278 993 814

                        An méid atá ar fáil ó mhí Eanáir go mí Mheán Fómhair 2020

                        EUR 722 143 660

                        An t‑uasmhéid atá ar fáil faoi láthair

                        EUR 871 530 231

                        An méid iomlán a bheartaítear a shlógadh don Chróit, don Pholainn agus do na hairleacain i gcás COVID‑19

                        -EUR 823 548 633

                        Infhaighteachtaí atá fágtha go dtí an 31/12/2020

                        EUR 47 981 598

               2020/0299 (BUD)

               Togra le haghaidh

               CINNEADH Ó PHARLAIMINT NA hEORPA AGUS ÓN gCOMHAIRLE

               maidir le Ciste Dlúthpháirtíochta an Aontais Eorpaigh a shlógadh chun cúnamh a thabhairt don Chróit agus don Pholainn i ndáil le tubaiste nádúrtha agus chun foráil a dhéanamh maidir le hairleacain a íoc leis an gCróit, le hÉirinn, leis an nGearmáin, leis an nGréig, leis an bPortaingéil, leis an Spáinn agus leis an Ungáir i ndáil le héigeandáil sláinte poiblí

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh,

               Ag féachaint do Rialachán (CE) Uimh. 2012/2002 ón gComhairle an 11 Samhain 2002 lena mbunaítear Ciste Dlúthpháirtíochta an Aontais Eorpaigh
                  9
               , agus go háirithe Airteagal 4(3) de,

               Ag féachaint do Chomhaontú Idirinstitiúideach an 2 Nollaig 2013 idir Parlaimint na hEorpa, an Chomhairle agus an Coimisiún maidir le smacht buiséadach, maidir le comhar i gcúrsaí buiséid agus maidir le bainistíocht fhónta airgeadais
                  10
               , agus go háirithe pointe 11 de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Is é is aidhm do Chiste Dlúthpháirtíochta an Aontais Eorpaigh (‘an Ciste’) cur ar chumas an Aontais freagairt ar bhealach tapa éifeachtúil solúbtha do staideanna éigeandála chun dlúthpháirtíocht a léiriú le pobail réigiún a mbuaileann tubaistí nádúrtha móra nó réigiúnacha iad nó mór-éigeandáil sláinte poiblí.

               (2)Ní fhéadfaidh an Ciste dul thar uasmhéid bliantúil EUR 500 000 000 (praghsanna 2011), mar a leagtar síos in Airteagal 10 de Rialachán (AE, Euratom) Uimh. 1311/2013 ón gComhairle
                  11
               .

               (3)An 10 Meitheamh 2020, chuir an Chróit iarratas isteach chun an Ciste a shlógadh, tar éis an chreatha talún i mí an Mhárta 2020 a bhuail cathair Shágrab agus contaetha Shágrab agus Krapina-Zagorje.

               (4)An 24 Lúnasa 2020, chuir an Pholainn iarratas isteach chun an Ciste a shlógadh, tar éis na dtuilte i mí an Mheithimh 2020 i gCúige Podkarpackie.

               (5)Faoin 24 Meitheamh 2020, chuir an Chróit, Éire, an Ghearmáin, an Ghréig, an Phortaingéil, an Spáinn, agus an Ungáir iarratais isteach chun an Ciste a shlógadh i ndáil leis an mór-éigeandáil sláinte poiblí a bhí ann de dheasca phaindéim COVID‑19 go luath in 2020. Ina n‑iarratais, d’iarr gach ceann de na 7 mBallstát go n‑íocfaí airleacan ar an ranníocaíocht a raibh siad ag coinne léi as an gCiste.

               (6)Comhlíonann na hiarratais ón gCróit agus ón bPortaingéil na coinníollacha i dtaca le ranníocaíocht airgeadais a sholáthar ón gCiste, mar a leagtar síos in Airteagal 4 de Rialachán (CE) Uimh. 2012/2002.

               (7)Dá bhrí sin, ba cheart an Ciste a shlógadh chun ranníocaíocht airgeadais a sholáthar don Chróit agus don Pholainn.

               (8)Chun acmhainní buiséadacha leordhóthanacha a áirithiú i mbuiséad ginearálta an Aontais le haghaidh 2020, ní mór an Ciste a shlógadh chun airleacain a íoc leis an gCróit, le hÉirinn, leis an nGearmáin, leis an nGréig, leis an bPortaingéil, leis an Spáinn agus leis an Ungáir, i ndáil leis an mór-éigeandáil sláinte poiblí.

               (9)Chun giorrú a oiread agus is féidir ar an am a thógfaidh sé an Ciste a shlógadh, ba cheart feidhm a bheith ag an gCinneadh seo ó dháta a ghlactha,

               TAR ÉIS AN CINNEADH SEO A GHLACADH:

               Airteagal 1

               I gcás bhuiséad ginearálta an Aontais don bhliain airgeadais 2020, is ina leithreasuithe faoi chomhair gealltanas agus íocaíochtaí i ndáil le tubaistí nádúrtha a shlógfar na méideanna seo a leanas faoi Chiste Dlúthpháirtíochta an Aontais Eorpaigh:

               (a)soláthrófar an méid EUR 683 740 523 don Chróit;

               (b)soláthrófar an méid EUR 7 071 280 don Pholainn.

               Airteagal 2

               I gcás bhuiséad ginearálta an Aontais don bhliain airgeadais 2020, is ina leithreasuithe faoi chomhair gealltanas agus íocaíochtaí i ndáil le mór-éigeandáil sláinte poiblí a shlógfar na méideanna seo a leanas faoi Chiste Dlúthpháirtíochta an Aontais Eorpaigh:

               (a)soláthrófar an méid EUR 8 462 280 don Chróit;

               (b)soláthrófar an méid EUR 15 499 409 don Ghearmáin;

               (c)soláthrófar an méid EUR 4 535 700 don Ghréig;

               (d)soláthrófar an méid EUR 26 587 069 don Ungáir;

               (e)soláthrófar an méid EUR 23 279 441 d’Éirinn;

               (f)soláthrófar an méid EUR 37 528 511 don Phortaingéil;

               (g)soláthrófar an méid EUR 16 844 420 don Spáinn.

               Airteagal 3

               Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh.

               Beidh feidhm aige ón … [dáta a ghlactha]
                  12***.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                     (1)

                        IO L 311, 14.11.2002, lch. 3.

                     (2)

                        COM(2020) 961, 9.10.2020.

                     (3)

                        Rialachán (AE) Uimh. 2020/461 ó Pharlaimint na hEorpa agus ón gComhairle an 30 Márta 2020.

                     (4)

                        IO L 347, 20.12.2013, lch. 884.

                     (5)

                        IO C 373, 20.12.2013, lch. 1.

                     (6)

                        Rialachán (AE, Euratom) Uimh. 1311/2013 ón gComhairle an 2 Nollaig 2013 lena leagtar síos an creat airgeadais ilbhliantúil do na blianta 2014-2020.

                     (7)

                        Cinneadh (AE) 2020/1076 ó Pharlaimint na hEorpa agus ón gComhairle an 18 Meitheamh 2020 maidir le Ciste Dlúthpháirtíochta an Aontais Eorpaigh a shlógadh chun cúnamh a thabhairt don Phortaingéil, don Spáinn, don Iodáil agus don Ostair, ar cuireadh na hiarmhairtí deiridh san áireamh ina leith sa Bhuiséad Leasaitheach 4/2020 a glacadh an lá céanna.

                     (8)

                        Ní úsáidfear an méid atá fágtha de EUR 47 981 598 in 2020 agus déanfar na leithreasuithe faoi chomhair gealltanas lena mbaineann a thabhairt anonn go dtí 2021.

                     (9)

                        IO L 311, 14.11.2002, lch. 3.

                     (10)

                        IO C 373, 20.12.2013, lch. 1.

                     (11)

                        Rialachán (AE, Euratom) Uimh. 1311/2013 ón gComhairle an 2 Nollaig 2013 lena leagtar síos an creat airgeadais ilbhliantúil le haghaidh na mblianta 2014-2020 (IO L 347, 20.12.2013, lch. 884).

                     (12)
                  ** An dáta le cur isteach ag an bParlaimint sula bhfoilsítear san Iris Oifigiúil é.


               AN COIMISIÚN EORPACH
            An Bhruiséil,16.10.2020
            COM(2020) 654 final
            2020/0293(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh a ghlacfar thar ceann an Aontais Eorpaigh ag an daicheadú cruinniú de Bhuanchoiste an Choinbhinsiúin maidir le Caomhnú Fhiadhúlra agus Ghnáthóga Nádúrtha na hEorpa (Coinbhinsiún Bern)

               MEABHRÁN MÍNIÚCHÁIN

               1.Ábhar an togra

               Baineann an togra seo le cinneadh lena mbunaítear an seasamh atá le glacadh thar ceann an Aontais ag an daicheadú cruinniú de Bhuanchoiste an Choinbhinsiúin maidir le caomhnú fhiadhúlra agus ghnáthóga nádúrtha na hEorpa, Strasbourg na Fraince, 1-4 Nollaig 2020, i ndáil leis an dá chinneadh atá beartaithe a ghlacadh ag an mBuanchoiste maidir le leasú an Choinbhinsiúin, agus comhaontú páirteach méadaithe a bhunú.

               2.Comhthéacs an togra

               2.1.An Coinbhinsiún maidir le caomhnú fhiadhúlra agus ghnáthóga nádúrtha na hEorpa (Coinbhinsiún Bern)

               Is é is aidhm don Choinbhinsiún maidir le caomhnú fhiadhúlra agus ghnáthóga nádúrtha na hEorpa ('an Coinbhinsiún') flóra agus fauna fiáine na hEorpa agus a ngnáthóga a chaomhnú, go háirithe iad siúd a dteastaíonn comhoibriú ó roinnt Stát chun iad a chaomhnú. Is conradh idir-rialtasach é, a tugadh i gcrích faoi choimirce Chomhairle na hEorpa. Tháinig an Coinbhinsiún i bhfeidhm an 1 Meitheamh 1982.

               Tá Aontas na hEorpa ina Pháirtí Conarthach sa Choinbhinsiún seo ó bhí 1 Meán Fómhair 1982 ann
                  1
               . Faoi láthair, tá 51 Pháirtí Conarthach sa Choinbhinsiún, lena n‑áirítear Ballstáit uile  an Aontais.

               2.2.An Buanchoiste

               Is é an Buanchoiste comhlacht cinnteoireachta an Choinbhinsiúin.  Is é atá freagrach as cur i bhfeidhm an Choinbhinsiúin a leanúint. Áirítear a cuid feidhmeanna in Airteagail 13 go 15 den Choinbhinsiún. Tagann sé le chéile gach dhá bhliain ar a laghad agus aon uair a iarrann tromlach na bPáirtithe sin. Is é is gnás don Bhuanchoiste anois go dtagann sé le chéile gach bliain.

               I gcomhréir le hAirteagal 16 den Choinbhinsiún, glacfar leasú ar Airteagail 13 go 24 den Choinbhinsiún le tromlach trí cheathrú de vótaí Pháirtithe an Bhuanchoiste agus dá éis sin cuirfear an leasú sin faoi bhráid an Choiste Airí lena fhormheas.

               I gcomhréir le hAirteagal 14 den Choinbhinsiún, d'fhéadfadh an Buanchoiste tograí a mholadh chun éifeachtacht an Choinbhinsiúin a fheabhsú. Dá bharr sin, d'fhéadfadh an Buanchoiste a chinneadh Comhaontú Páirteach Méadaithe a ghlacadh chun cur i bhfeidhm an Choinbhinsiúin a fheabhsú a mholadh don Choiste Airí.  I gcomhréir le riail 8b de na Rialacha Nós Imeachta, glacfar cinneadh sin an Bhuanchoiste le tromlach dhá thrian de na vótaí arna gcaitheamh.

               2.3.Gníomh atá beartaithe an Bhuanchoiste

               An 1-4 Nollaig 2020, i Strasbourg na Fraince, ag an daicheadú cruinniú den Bhuanchoiste, táthar ag súil go nglacfaidh sé cinntí maidir leis na nithe seo a leanas:

               ·Leasú an Choinbhinsiúin chun clásail airgeadais a thabhairt isteach ('an chéad ghníomh atá beartaithe') agus

               ·Comhaontú Páirteach Méadaithe a bhunú maidir leis an gCiste chun an Coinbhinsiún maidir le Caomhnú Fhiadhúlra agus Ghnáthóga Nádúrtha na hEorpa a chur chun feidhme ('an dara gníomh atá beartaithe').

               Is é is cuspóir don chéad ghníomh atá beartaithe, an Coinbhinsiún a leasú chun sásra airgeadais a thabhairt isteach lena gcinnfeadh an Buanchoiste scála ranníocaíochtaí éigeantacha ó Pháirtithe chun gnáth‑leithdháileadh buiséid Chomhairle na hEorpa a chomhlánú.

               I gcomhréir le hAirteagal 16 den Choinbhinsiún, tiocfaidh an chéad ghníomh atá beartaithe i bhfeidhm le haghaidh gach Páirtí tar éis formheas a fháil ón gCoiste Airí agus dá éis sin ar an tríochadú lá tar éis do na Páirtithe Conarthacha uile fógra a thabhairt maidir lena ghlacadh.

               Is é is cuspóir don dara gníomh atá beartaithe comhar idir-rialtasach a neartú chun Coinbhinsiún Bern a chur chun feidhme, lena n‑áirítear trí ranníocaíocht éigeantach a bhunú do na páirtithe sa Chomhaontú Páirteach Méadaithe.

               I gcomhréir le hAirteagal 20.d de Reacht Chomhairle na hEorpa agus le hAirteagal 2den Treoir ó Choiste Airí Chomhairle na hEorpa maidir le Nósanna Imeachta agus Modhanna Oibre, tar éis don Bhuanchoiste an cinneadh a ghlacadh, tiocfaidh an dara gníomh atá beartaithe i bhfeidhm i gcás gach Páirtí sa Chomhaontú Páirteach Méadaithe tar éis a ghlactha ag an gCoiste Airí le tromlach dhá thrian de na hIonadaithe a bhfuil vóta acu agus tromlach na nIonadaithe atá i dteideal suí ar an gCoiste Airí, agus dá éis sin tar éis tairseach na sínitheoirí a bheith bainte amach. Mura gcinnfidh an Coiste Airí a mhalairt, beidh an íostairseach ballraíochta socraithe ag trian de Bhallstáit Chomhairle na hEorpa, rud a chiallaíonn go mbeadh 16 thír inti faoi láthair.

               3.An seasamh a ghlacfar thar ceann an Aontais

               I gcomhréir le Rún Uimh. 9(2019) den naoú cruinniú is tríocha den Bhuanchoiste, a glacadh an 6 Nollaig 2019, maidir le maoiniú Choinbhinsiún Bern maidir le bunú córas nua ranníocaíochtaí éigeantacha airgeadais ag Páirtithe a thionscnamh, bunaíodh meitheal idirsheisiúnach saineolaithe chun cuidiú leis an Rúnaíocht tograí a thíolacadh maidir le clásail airgeadais a chur san áireamh trí airteagail Choinbhinsiún Bern a leasú agus chun Comhaontú Páirteach Méadaithe a bhunú, lena mbreithniú ag an daicheadú cruinniú den Bhuanchoiste.

               Tá gnáth‑leithdháileadh ó Chomhairle na hEorpa ar Choinbhinsiún Bern tar éis laghdú de réir a chéile thar na blianta go dtí an pointe nach féidir feidhmeanna Choinbhinsiún Bern a áirithiú gan ranníocaíochtaí deonacha substaintiúla ó na páirtithe, ranníocaíochtaí atá ag dul i léig freisin.  Dá bhrí sin, tá sé ríthábhachtach foinse iontaofa airgeadais a bhunú don Choinbhinsiún.

               An togra chun an Coinbhinsiún a leasú chun go mbeidh sásra ann le haghaidh ranníocaíocht éigeantach a bhunú, tá sé ailínithe le forálacha an chuid is mó de na comhaontuithe comhshaoil iltaobhacha agus dá bhrí sin ba cheart tacú leis i bprionsabal.  Ina ainneoin sin, i gcomhthéacs comhaontuithe comhshaoil iltaobhacha eile, is iondúil go ndéantar idirdhealú idir an buiséad lárnach agus an buiséad clárbhunaithe, gan ach an buiséad lárnach faoi réir ranníocaíochtaí éigeantacha.  Leis an leasú atáthar a mholadh ar an gCoinbhinsiún, ní léir go leanfadh an sásra a bhunófar an fasach sin.  Ná ní shonraítear leis an leasú atáthar a mholadh scála na ranníocaíochtaí a bheidh le cur i bhfeidhm.  Níor cheart don Aontas tacú leis an leasú san fhormáid ina bhfuil sé faoi láthair, ach taobhú leis an vótáil ar an tsaincheist seo a chur ar athló chun tréimhse idirbheartaíochta a cheadú chun téacs an leasaithe atáthar a mholadh a bheachtú d’fhonn soiléireacht a áirithiú maidir leis na hábhair sin.

               I bhfianaise an mhéid ama is gá chun an leasú atáthar a mholadh a chaibidliú agus a thabhairt i bhfeidhm, tá gá le réiteach níos láithrí freisin.  Ba cheart don Aontas tacú leis an togra chun Comhaontú Páirteach Méadaithe a bhunú, chun ligean do na Páirtithe sin agus iad siúd nach comhaltaí iad ar mian leo, aontú don chomhaontú sin agus dá bhrí sin tacú le gníomhaíochtaí a bhaineann le cur chun bhfeidhme an Choinbhinsiúin.

               4.Bunús dlí

               4.1.Bunús dlí nós imeachta

               4.1.1.Prionsabail

               In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil maidir le cinntí lena leagtar síos 'na seasaimh a ghlacfar thar ceann an Aontais i gcomhlacht arna chur ar bun le comhaontú, nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe..'

               Áirítear ar na 'gníomhartha a bhfuil éifeachtaí dlíthiúla leo' gníomhartha a bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht atá i gceist. Áirítear orthu freisin ionstraimí nach bhfuil ina gceangal faoin dlí idirnáisiúnta, ach a 'd'fhéadfadh tionchar cinntitheach a imirt ar ábhar na reachtaíochta a ghlacfaidh reachtóir an Aontais Eorpaigh'
                  2
               .

               4.1.2.Feidhm maidir leis an gcás seo

               Is comhlacht é an Buanchoiste arna chur ar bun ag an gCoinbhinsiún.

               Is gníomhartha a bhfuil éifeachtaí dlíthiúla acu iad na gníomhartha a iarrtar ar an mBuanchoiste a ghlacadh. Beidh na gníomhartha beartaithe ceangailteach faoin dlí idirnáisiúnta i gcomhréir le hAirteagal 6 den Choinbhinsiún.

               Ní dhéantar creat institiúideach an Choinbhinsiúin a fhorlíonadh ná a leasú de thoradh na ngníomhartha atá beartaithe.

               Dá bhrí sin, is é Airteagal 218(9) CFAE bunús dlí nós imeachta an chinnidh atáthar a mholadh.

               4.2.Bunús substainteach dlí

               4.2.1.Prionsabail

               An bunús dlí substainteach le haghaidh cinneadh faoi Airteagal 218(9) de CFAE, braitheann sé go príomha ar chuspóir agus ábhar an ghnímh atá beartaithe agus a bhfuiltear ag glacadh seasamh thar ceann an Aontais ina leith. Má tá dhá aidhm ag an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh‑chomhpháirt agus an ceann eile mar aidhm nó comhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús substainteach dlí aonair, is é sin an bunús dlí a éilítear de réir na príomhaidhme nó na príomh‑chomhpháirte.

               4.2.2.Feidhm maidir leis an gcás seo

               Is leis an gcomhshaol a bhaineann príomhchuspóir agus príomhábhar an ghnímh atá beartaithe.

               Dá bhrí sin, is é Airteagal 192(1) CFAE bunús substainteach dlí nós imeachta an chinnidh atáthar a mholadh.

               4.3.Conclúid

               Ba cheart Airteagal 192(1) CFAE, i gcomhar le hAirteagal 218(9) CFAE, a bheith ina bhunús dlí don chinneadh atáthar a mholadh.

               5.Foilsiú an ghnímh atá beartaithe

               Ós rud é go bhfuil gá le tuilleadh formheasa ón gCoiste Airí ar ghníomhartha beartaithe an Bhuanchoiste, níl sé iomchuí iad a fhoilsiú in Iris Oifigiúil an Aontais Eorpaigh tar éis a nglactha.

               2020/0293 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh a ghlacfar thar ceann an Aontais Eorpaigh ag an daicheadú cruinniú de Bhuanchoiste an Choinbhinsiúin maidir le Caomhnú Fhiadhúlra agus Ghnáthóga Nádúrtha na hEorpa (Coinbhinsiún Bern)

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 192(1), i gcomhar le hAirteagal 218(9) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Thug an tAontas an Coinbhinsiún maidir le caomhnú fhiadhúlra agus ghnáthóga nádúrtha na hEorpa ('an Coinbhinsiún') i gcrích le Cinneadh 82/72/CEE ón gComhairle
                  3
                agus tháinig sé i bhfeidhm an 1 Meán Fómhair 1982.

               (2)De bhun Airteagal 16 den Choinbhinsiún, d'fhéadfadh an Buanchoiste leasuithe ar an gCoinbhinsiún a ghlacadh lena gcur faoi bhráid an Choiste Airí lena bhformheas.

               (3)De bhun Airteagal 14 den Choinbhinsiún, a fhágann go bhfuil Buanchoiste na bPáirtithe Conarthacha i gCoinbhinsiún Bern freagrach as cur i bhfeidhm an Choinbhinsiúin a leanúint, agus a d'fhéadfadh go háirithe aon mholadh a dhéanamh chun éifeachtacht an Choinbhinsiúin a fheabhsú, d'fhéadfadh an Buanchoiste a chinneadh Comhaontú Páirteach Méadaithe a ghlacadh a mholadh don Choiste Airí chun cur i bhfeidhm an Choinbhinsiúin a fheabhsú.

               (4)Ag an daicheadú cruinniú den Bhuanchoiste an 1-4 Nollaig 2020, tá an Buanchoiste chun cinntí a ghlacadh  maidir leis an gCoinbhinsiún a leasú chun clásail airgeadais a thabhairt isteach agus maidir le Comhaontú Páirteach Méadaithe a bhunú maidir leis an gCiste chun an Coinbhinsiún maidir le Caomhnú Fhiadhúlra agus Ghnáthóga Nádúrtha na hEorpa a chur chun feidhme.

               (5)Is iomchuí an seasamh a ghlacfar laistigh den Bhuanchoiste thar ceann an Aontais a leagan síos, ó tharla go mbeidh na cinntí a dhéanann sé ceangailteach ar an Aontas.

               (6)Tá togra curtha i láthair ag an Rúnaíocht chun an Coinbhinsiún a leasú chun sásra airgeadais a thabhairt isteach lena gcinnfeadh an Buanchoiste an scála ranníocaíochtaí éigeantacha airgeadais ó Pháirtithe chun gnáth‑leithdháileadh buiséid Chomhairle na hEorpa a chomhlánú.

               (7)I gcomhréir le hAirteagal 16 den Choinbhinsiún, tiocfaidh an leasú sin i bhfeidhm i gcás gach Páirtí tar éis don Choiste Airí é a fhormheas agus ar an tríochadú lá dá éis sin tar éis do na Páirtithe fógra a thabhairt maidir lena ghlacadh.

               (8)Tá an Rúnaíocht tar éis togra a chur i láthair freisin chun comhar idir-rialtasach a neartú chun Coinbhinsiún Bern a chur chun feidhme trí Chomhaontú Páirteach Méadaithe a bhunú, comhaontú ina mbeadh ranníocaíocht éigeantach airgeadais do pháirtithe an Chomhaontaithe Pháirteach Mhéadaithe.

               (9)I gcomhréir le hAirteagal 20.d de Reacht Chomhairle na hEorpa agus le hAirteagal 2 den Treoir Choiste Airí Chomhairle na hEorpa maidir le Nósanna Imeachta agus Modhanna Oibre, tar éis cinneadh a ghlac an Buanchoiste, tiocfaidh an Comhaontú Páirteach Méadaithe atáthar a mholadh i bhfeidhm i gcás gach Páirtí sa Chomhaontú Páirteach Méadaithe tar éis don Choiste Airí glacadh le tromlach dhá thrian de na hIonadaithe a bhfuil vóta acu agus tromlach na nIonadaithe atá i dteideal suí ar an gCoiste Airí, agus dá éis sin tar éis tairseach na sínitheoirí a bhaint amach.

               (10)Tá géarghá ann foinse shlán iontaofa airgeadais a bhunú d'fheidhmiú Choinbhinsiún Bern, i bhfianaise laghdú an mhaoinithe a chuirtear ar fáil trí ghnáth‑ranníocaíocht Chomhairle na Eorpa, chomh maith leis an laghdú ar ranníocaíochtaí deonacha na bPáirtithe.

               (11)Le leasú ar an gCoinbhinsiún chun sásra airgeadais a thabhairt isteach, ailínítear é leis an gcaoi a mhaoinítear comhaontuithe comhshaoil iltaobhacha eile agus áiritheofaí leis ranníocaíocht chothrom ó gach Páirtí sa Choinbhinsiún. Leis an téacs atáthar a mholadh le haghaidh leasú an Choinbhinsiúin fágtar éiginnteacht, áfach, maidir leis an sásra airgeadais a bhunófar, go háirithe maidir leis an idirdhealú idir buiséid lárnacha agus buiséid chlárbhunaithe, agus maidir leis an leibhéal ranníocaíochtaí a bheidh ag teastáil.

               (12)Ní mór tacaíocht leasú ar an gCoinbhinsiún chun sásra airgeadais a thabhairt isteach a bheith i gcomhréir leis an nós imeachta a leagtar amach in Airteagal 218, míreanna 2 go 4 den Chonradh.

               (13)I bhfianaise an mhéid ama a theastaíonn chun leasú ar an gCoinbhinsiún a chaibidliú agus a chur i bhfeidhm, is léir go bhfuil gá le réiteach níos láithrí, gá a shásófaí tríd an gComhaontú Páirteach Méadaithe atáthar a mholadh.

               (14)Ní conarthaí idirnáisiúnta per se iad Comhaontuithe Páirteacha Méadaithe, ach is cineál comhair iad laistigh de Chomhairle na hEorpa.

               (15)I bhfianaise dualgais conarthacha le haghaidh comhair dílis, bheadh sé de cheangal ar na Ballstáit sin a théann i bpáirt sa Chomhaontú Páirteach Méadaithe a áirithiú go mbeadh cur i bhfeidhm an chomhaontaithe sin ag teacht le leasanna an Aontais i gcomhthéacs Choinbhinsiún Bern,

               TAR ÉIS AN CINNEADH SEO A GHLACADH:

               Airteagal 1

               Beidh an seasamh atá le glacadh thar ceann an Aontais ag an daicheadú cruinniú de Bhuanchoiste an Choinbhinsiúin maidir le Caomhnú Fhiadhúlra agus Ghnáthóga Nádúrtha na hEorpa mar seo a leanas:

               ·Rún a mholadh chun an vótáil ar an togra chun an Coinbhinsiún a leasú a chur ar athló go dtí an t‑aonú cruinniú is daichead den Buanchoiste;

               ·Tacú leis an togra chun Comhaontú Páirteach Méadaithe a bhunú.

               Airteagal 2

               Tá an Cinneadh seo dírithe ar an gCoimisiún.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        Cinneadh 82/72/CEE ón gComhairle an 3 Nollaig 1981 i ndáil le tabhairt i gcrích an Choinbhinsiúin maidir le Caomhnú Fhiadhúlra agus Ghnáthóga Nádúrtha na hEorpa thar ceann an Chomhphobail, IO L 38, 10.2.1982, lch. 1.

                     (2)

                        Breithiúnas na Cúirte Breithiúnais an 7 Deireadh Fómhair 2014, an Ghearmáin v an Chomhairle, C-399/12, ECLI:EU:C:2014:2258, míreanna 61 go 64.

                     (3)

                        IO L 38, 10.2.1982, lch. 1.


               AN COIMISIÚN EORPACH
            An Bhruiséil,28.10.2020
            COM(2020) 678 final
            2020/0309(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh thar ceann an Aontais Eorpaigh sa Chomhchoiste a bunaíodh leis an gComhaontú Comhpháirtíochta Eacnamaíche idir an tAontas agus an tSeapáin i ndáil le leasú a dhéanamh ar Aguisín 2-C-1 agus Aguisín 2-C-2 d’Iarscríbhinn 2-C maidir le Mótarfheithiclí agus Páirteanna

               MEABHRÁN MÍNIÚCHÁIN

               1.Ábhar an Togra

               Baineann an togra seo leis an gCinneadh lena leagtar síos an seasamh atá le glacadh thar ceann an Aontais sa Chomhchoiste, a cuireadh ar bun leis an gComhaontú Comhpháirtíochta Eacnamaíche idir an tAontas agus an tSeapáin i ndáil le Cinneadh ón gComhchoiste a bheartaítear a ghlacadh, Cinneadh a bhaineann le leasú a dhéanamh ar Aguisín 2-C-1 agus Aguisín 2-C-2 d’Iarscríbhinn 2-C maidir le Mótarfheithiclí agus Páirteanna.

               2.Comhthéacs an togra

               2.1.An Comhaontú Comhpháirtíochta Eacnamaíche idir an tAontas agus an tSeapáin

               Is é is aidhm don Chomhaontú Comhpháirtíochta Eacnamaíche idir an tAontas agus an tSeapáin (‘an Comhaontú’) trádáil agus infheistíocht a léirscaoileadh agus a éascú, agus caidreamh eacnamaíoch níos dlúithe idir na Páirtithe a chur chun cinn. Tháinig an Comhaontú i bhfeidhm an 1 Feabhra 2019.

               2.2.An Comhchoiste

               Le hAirteagal 22.1 (1) den Chomhaontú bunaítear an Comhchoiste ar a mbeidh ionadaithe ón dá Pháirtí. Le hAirteagal 22.1 (4), chun feidhmiú iomchuí éifeachtach an Chomhaontaithe a áirithiú, foráiltear ‘go ndéanfaidh an Comhchoiste an méid seo a leanas:

               (a)a rialacha nós imeachta a ghlacadh ag a chéad chruinniú; agus

               (b)rialacha Nós Imeachta Painéil agus an Cód Iompair d’Eadránaithe dá dtagraítear in Airteagal 21.30 a ghlacadh ag a chéad chruinniú, chomh maith leis an Nós Imeachta Idirghabhála dá dtagraítear i mír 2 d’Airteagal 21.6.’

               De réir Airteagal 22.2 (3), is de chomhthoil a ghlacfar cinntí agus moltaí uile an Chomhchoiste.

               2.3.Gníomh beartaithe an Chomhchoiste

               Chun an fhorbairt a rinneadh sa tSeapáin agus san Aontas ó thaobh na rialála de maidir le cur chun feidhme rialacháin Choimisiún Eacnamaíochta na Náisiún Aontaithe don Eoraip (UNECE) a chur san áireamh, moltar go nglacfaidh an Comhchoiste cinneadh lena leasófar Aguisín 2-C-1 agus Aguisín 2-C-2 d’Iarscríbhinn 2-C den Chomhaontú. Is é atá sna modhnuithe Rialacháin 53, 85, 145 agus 146 UNECE a chur isteach in Aguisín 2-C-1, agus Rialacháin 53 agus 85 UNECE a bhaint d’Aguisín 2-C-2.

               Beidh an gníomh atá beartaithe ina cheangal ar na páirtithe i gcomhréir le hAirteagal 22.2 (1) den Chomhaontú, lena bhforáiltear: ‘Féadfaidh an Comhchoiste cinntí a dhéanamh i gcás ina bhforáiltear amhlaidh sa Chomhaontú seo. Beidh na cinntí a dhéanfar ina gceangal ar na Páirtithe. Déanfaidh gach Páirtí na bearta is gá chun na cinntí a dhéanfar a chur chun feidhme.’

               3.An seasamh atá le glacadh thar ceann an Aontais

               Leis an togra seo le haghaidh Cinneadh ón gComhairle leagtar síos an seasamh atá le glacadh thar ceann an Aontais sa Chomhchoiste, a cuireadh ar bun leis an gComhaontú maidir le leasú a dhéanamh ar Aguisín 2-C-1 agus Aguisín 2-C-2 d’Iarscríbhinn 2-C den Chomhaontú.

               Bunaithe ar an measúnú a rinne an chéad Mheitheal um Mótarfheithiclí agus um Páirteanna, shocraigh na Páirtithe d’aon intinn a mholadh don Chomhchoiste cinneadh a ghlacadh lena leasófar na haguisíní thuasluaite chun an dul chun cinn atá déanta sa phlé a rinne Coimisiún Eacnamaíochta na Náisiún Aontaithe don Eoraip (UNECE) maidir le cúrsaí rialála ón tráth a síníodh an Comhaontú a léiriú.

               Dá ndéanfaí na rialacháin bhreise sin ó na Náisiúin Aontaithe a chuimsiú sna hAguisíní ábhartha, chuirfí leis an deimhneacht dhlíthiúil d’oibreoirí eacnamaíocha maidir le creat rialála an chaidrimh trádála fabhraí idir na Páirtithe.

               4.Bunús dlí

               4.1.Bunús dlí nós imeachta

               4.1.1.Prionsabail

               In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil maidir le cinntí lena leagtar síos ‘na seasaimh a ghlacfar thar ceann an Aontais i gcomhlacht arna chur ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.’

               Áirítear ar na ‘gníomhartha a bhfuil éifeachtaí dlíthiúla leo’ gníomhartha a bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht i gceist. Áirítear orthu freisin ionstraimí nach bhfuil éifeacht cheangailteach leo faoin dlí idirnáisiúnta, ach a d’fhéadfadh ‘tionchar cinntitheach a imirt ar ábhar na reachtaíochta a ghlacfaidh reachtóir an Aontais Eorpaigh’
                  1
               .

               4.1.2.Cur i bhfeidhm maidir leis an gcás seo

               Is comhlacht é an Comhchoiste a cuireadh ar bun le comhaontú, is é sin an Comhaontú Comhpháirtíochta Eacnamaíche idir an tAontas agus an tSeapáin.

               An gníomh a iarrtar ar an gComhchoiste a ghlacadh, is gníomh é a bhfuil éifeachtaí dlíthiúla leis. Beidh an gníomh atá beartaithe ina cheangal faoin dlí idirnáisiúnta i gcomhréir le hAirteagal 22.2 den Chomhaontú.

               Leis an ngníomh atá beartaithe ní fhorlíonfar ná ní leasófar creat institiúideach an Chomhaontaithe.

               Dá bhrí sin, is é Airteagal 218(9) de CFAE bunús dlí nós imeachta an chinnidh atá á mholadh.

               4.2.Bunús dlí substainteach

               4.2.1.Prionsabail

               An bunús dlí substainteach le haghaidh an cinneadh faoi Airteagal 218(9) CFAE, braitheann sé go príomha ar chuspóir agus ábhar an ghnímh atá beartaithe agus a bhfuiltear ag glacadh seasamh thar ceann an Aontais ina leith. Má tá dhá aidhm ag an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh-chomhpháirt agus an ceann eile mar aidhm nó comhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús dlí substainteach aonair, is é sin an bunús dlí a éilítear de réir na príomhaidhme nó na príomh-chomhpháirte.

               4.2.2.Cur i bhfeidhm maidir leis an gcás seo

               Baineann príomhchuspóir agus ábhar an ghnímh atá beartaithe leis an gcomhbheartas tráchtála.

               Dá bhrí sin, is é Airteagal 207 CFAE bunús dlí substainteach an chinnidh atá á mholadh.

               4.3.Conclúid

               Is é Airteagal 207 CFAE bunús dlí an chinnidh atá á mholadh, i gcomhar le hAirteagal 218(9) CFAE.

               5.Foilsiú an ghnímh atá beartaithe

               Ós rud é go leasófar Aguisín 2-C-1 agus Aguisín 2-C-2 d’Iarscríbhinn 2-C den Chomhaontú le gníomh an Chomhchoiste, is iomchuí é a fhoilsiú in Iris Oifigiúil an Aontais Eorpaigh tar éis a ghlactha.

               2020/0309 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh atá le glacadh thar ceann an Aontais Eorpaigh sa Chomhchoiste a bunaíodh leis an gComhaontú Comhpháirtíochta Eacnamaíche idir an tAontas agus an tSeapáin i ndáil le leasú a dhéanamh ar Aguisín 2-C-1 agus Aguisín 2-C-2 d’Iarscríbhinn 2-C maidir le Mótarfheithiclí agus Páirteanna

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe an chéad fhomhír d’Airteagal 207(4) de, i gcomhar le hAirteagal 218(9) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Tháinig an Comhaontú Comhpháirtíochta Eacnamaíche idir an tAontas agus an tSeapáin (‘an Comhaontú’) i bhfeidhm an 1 Feabhra 2019
                  2
               .

               (2)In Iarscríbhinn 2-C maidir le Mótarfheithiclí agus Páirteanna a ghabhann leis an gComhaontú, tá liosta Rialachán ó na Náisiúin Aontaithe in Aguisín 2-C-1 arna gcur i bhfeidhm ag an dá Pháirtí agus in Aguisín 2-C-2 tá liosta Rialachán ó na Náisiúin Aontaithe arna gcur i bhfeidhm ag Páirtí amháin agus nár mheas an Páirtí eile fós.

               (3)Ón tráth a síníodh an Comhaontú, agus mar thoradh ar an dul chun cinn a rinneadh sa phlé a rinne Coimisiún Eacnamaíochta na Náisiún Aontaithe don Eoraip (UNECE) maidir le cúrsaí rialála, tá Rialacháin bhreise ó na Náisiúin Aontaithe nár liostaíodh ar dtús in Aguisín 2-C-1 ná in Aguisín 2-C-2 á gcur i bhfeidhm ag na Páirtithe. Dá ndéanfaí na rialacháin bhreise sin ó na Náisiúin Aontaithe a chuimsiú sna hAguisíní ábhartha, chuirfí leis an deimhneacht dhlíthiúil d’oibreoirí eacnamaíocha maidir le creat rialála an chaidrimh trádála fabhraí idir na Páirtithe,

               (4)De bhun Airteagal 23.2(3) agus Airteagal 23.2 (4)(b) den Chomhaontú, i gcomhréir le nósanna imeachta dlíthiúla baile na bPáirtithe féin, féadfaidh an Comhchoiste cinntí a ghlacadh chun Aguisín 2-C-1 agus Aguisín 2-C-2 d’Iarscríbhinn 2-C den Chomhaontú a leasú.

               (5)Is ceanglas dlíthiúil é an seasamh atá le glacadh thar ceann an Aontais sa Chomhchoiste a leagan síos ós rud é go mbeidh cinneadh beartaithe an Chomhchoiste ina cheangal ar an Aontas.

               (6)Leis an gCinneadh ón gComhchoiste leasófar an Comhaontú; dá bhrí sin is iomchuí an Cinneadh sin a fhoilsiú in Iris Oifigiúil an Aontais Eorpaigh tar éis don Chomhchoiste é a ghlacadh,

               TAR ÉIS AN CINNEADH SEO A GHLACADH:

               Airteagal 1

               Leagtar amach san Iarscríbhinn an seasamh atá le glacadh thar ceann an Aontais sa Chomhchoiste maidir leis an leasú ar Aguisín 2-C-1 agus Aguisín 2-C-2 d’Iarscríbhinn 2-C den Chomhaontú.

               Airteagal 2

               Dírítear an Cinneadh seo chuig an gCoimisiún.

               Airteagal 3

               Foilseofar cinneadh an Chomhchoiste in Iris Oifigiúil an Aontais Eorpaigh.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        Breithiúnas ón gCúirt Bhreithiúnais an 7 Deireadh Fómhair 2014, An Ghearmáin v an Chomhairle, C-399/12, ECLI:EU:C:2014:2258, míreanna 61 go 64.

                     (2)

                        IO L 330, 27.12.2018, lgh. 1-2.

    ---documentbreak---

               AN COIMISIÚN EORPACH
            An Bhruiséil,28.10.2020
            COM(2020) 678 final
            IARSCRÍBHINN
            a ghabhann leis an
            Togra le haghaidh Cinneadh ón gComhairle
            maidir leis an seasamh atá le glacadh thar ceann an Aontais Eorpaigh sa Chomhchoiste a bunaíodh leis an gComhaontú Comhpháirtíochta Eacnamaíche idir an tAontas agus an tSeapáin i ndáil le leasú a dhéanamh ar Aguisín 2-C-1 agus Aguisín 2-C-2 d’Iarscríbhinn 2-C maidir le Mótarfheithiclí agus Páirteanna

               DRÉACHT

               CINNEADH UIMH. 3/2020 ÓN gCOMHCHOISTE FAOIN gCOMHAONTÚ COMPHÁIRTÍOHTA EACNAMAÍCHE IDIR AN tAONTAS AGUS AN tSEAPÁIN

               an [dáta]

               maidir leis an leasú ar Aguisín 2-C-1 agus Aguisín 2-C-2 d’Iarscríbhinn 2-C maidir le Mótarfheithiclí agus Páirteanna

               TÁ AN COMHCHOISTE,

               Ag féachaint don Chomhaontú Comhpháirtíochta Eacnamaíche idir an tAontas agus an tSeapáin (dá ngairtear ‘an Comhaontú’ anseo feasta), agus go háirithe mír 3 agus mír 4(b) Airteagal 23.2 agus mír 1 Airteagal 9 Iarscríbhinn 2-C den Chomhaontú,

               De bharr an mhéid seo a leanas:

               (1)Ón tráth a síníodh an Comhaontú, agus de thoradh an dul chun cinn maidir le plé rialála Choimisiún Eacnamaíochta na Náisiún Aontaithe don Eoraip (UNECE), tá an tAontas Eorpach agus an tSeapáin (dá ngairtear ‘na Páirtithe’ anseo feasta) ag cur i bhfeidhm Rialacháin bhreise de chuid na Náisiún Aontaithe nár liostáladh in Aguisín 2-C-1 agus Aguisín 2-C-2. Le cuimsiú na Rialachán breise sin de chuid na Náisiún Aontaithe in Aguisín 2-C-1, mhéadófaí deimhneacht dhlíthiúil na n‑oibreoirí eacnamaíocha maidir le creat rialála na gcaidreamh trádála fabhrach idir na Páirtithe.

               (2)Tar éis an mheasúnaithe fhabhraigh ón Meitheal um Mótarfheithiclí agus um Páirteanna an 11 Samhain 2019, deimhníodh go ndéanfaí leasú ar Aguisín 2-C-1 trí Rialacháin UNEC 53, 85, 145 agus 146 a áireamh ann, agus go ndéanfaí leasú ar Aguisín 2-C-2 trí Rialacháin UNECE 53 agus 85 a dhíliostú.

               (3)Chuir na Páirtithe i gcrích cheana a nósanna imeachta inmheánacha is gá chun an Cinneadh ón gComhchoiste faoin gComhaontú a ghlacadh; agus beartófar dá bhrí sin nótaí taidhleoireachta a mhalartú lena ndeimhnítear an Cinneadh laistigh de 15 lá tar éis a ghlactha.

               TAR ÉIS AN CINNEADH SEO A GHLACADH:

               Airteagal 1

               1.Cuirtear téacs Iarscríbhinn 1 a ghabhann leis an gCinneadh seo in ionad Aguisín 2-C-1 den Chomhaontú.

               2.Cuirtear téacs Iarscríbhinn 2 a ghabhann leis an gCinneadh seo in ionad Aguisín 2-C-2 den Chomhaontú.

               Airteagal 2

               Tarraingítear an Cinneadh suas i ndúblach i dteangacha barántúla an Chomhaontaithe dá bhforáiltear i mír 1 d’Airteagal 23.8 den Chomhaontú, agus comhúdarás ag gach téacs acu.

               Airteagal 3

               Deimhneofar an Cinneadh seo agus tiocfaidh sé i bhfeidhm le malartú nótaí taidhleoireachta i gcomhréir le mír 3 d’Airteagal 23.2 den Chomhaontú. Tiocfaidh an Cinneadh seo i bhfeidhm ar an gcéad lá den mhí tar éis mhalartú na nótaí taidhleoireachta sin.

               Arna dhéanamh in/i/sa ...,

                        Thar ceann Chomhchoiste an Chomhaontaithe

                        Comhchathaoirleach [thar ceann na Seapáine]

                        Comhchathaoirleach [thar ceann an Aontais Eorpaigh]

               Iarscríbhinn 1

               AGUISÍN 2-C-1

               RIALACHÁIN DE CHUID NA NÁISIÚN AONTAITHE ARNA gCUR i bhFEIDHM AG AN DÁ PHÁIRTÍ

                        Rialachán

                        Uimh.

                        Teideal

                        3

                        Forálacha aonfhoirmeacha maidir le formheas gaireas ais-fhrithchaiteacha d’fheithiclí cumhacht-tiomáinte agus a leantóirí

                        4

                        Forálacha aonfhoirmeacha maidir le formheas gaireas soilsithe uimhirphlátaí cúil de chuid feithiclí cumhacht-tiomáinte agus a leantóirí

                        6

                        Forálacha aonfhoirmeacha maidir le formheas treotháscairí d’fheithiclí cumhacht-tiomáinte agus dá leantóirí

                        7

                        Forálacha aonfhoirmeacha maidir le formheas lampaí tosaigh agus lampaí cúil, soilse coscáin agus lampaí cúil imlíne do mhótarfheithiclí (seachas gluaisrothair) agus dá leantóirí

                        10

                        Forálacha aonfhoirmeacha maidir le formheas feithiclí i ndáil le comhoiriúnacht leictreamaighnéadach

                        11

                        Forálacha aonfhoirmeacha maidir le formheas feithiclí i ndáil le laistí dorais agus comhpháirteanna coinneála doirse

                        12

                        Forálacha aonfhoirmeacha maidir le formheas feithiclí i ndáil le cosaint an tiománaí ar an meicníocht stiúrtha i gcás tuairte

                        13

                        Forálacha aonfhoirmeacha maidir le formheas fheithiclí chatagóirí M, N agus O i ndáil le coscánú

                        13-H

                        Forálacha aonfhoirmeacha maidir le formheas gluaisteán paisinéirí i ndáil le coscánú

                        14

                        Forálacha aonfhoirmeacha maidir le formheas feithiclí i ndáil le daingnithe creasa sábháilteachta, córais daingniúcháin ISOFIX, daingnithe uachtaracha ISOFIX agus ionaid suí i-Size

                        16

                        Forálacha aonfhoirmeacha maidir le formheas:

                        I. Criosanna sábháilteachta, srianta sábháilteachta, srianta sábháilteachta linbh agus srianta sábháilteachta linbh ISOFIX do thaistealaithe feithiclí cumhacht-tiomáinte

                        II. Feithiclí atá feistithe le criosanna sábháilteachta, meabhrúchán criosanna sábháilteachta, córais srianta, córais srianta linbh, córais srianta linbh ISOFIX agus córais srianta linbh i-Size

                        17

                        Forálacha aonfhoirmeacha maidir le formheas feithiclí i ndáil leis na suíocháin, a n‑ancaireachtaí agus aon cheannbhac

                        19

                        Forálacha aonfhoirmeacha maidir le formheas lampaí ceo tosaigh ar fheithiclí cumhacht-tiomáinte

                        21

                        Forálacha aonfhoirmeacha maidir le formheas feithiclí i ndáil lena bhfeistis inmheánacha

                        23

                        Forálacha aonfhoirmeacha maidir le formheas lampaí soilse cúlaithe agus ainlithe d’fheithiclí cumhacht-tiomáinte agus dá leantóirí

                        25

                        Forálacha aonfhoirmeacha maidir le formheas srianta ceannbhaic (tacaí cinn), bídís ionchorpraithe i suíocháin feithicle nó ná bídís

                        26

                        Forálacha aonfhoirmeacha maidir le formheas feithiclí i ndáil lena starráin sheachtracha

                        27

                        Forálacha aonfhoirmeacha maidir le formheas triantán réamhrabhaidh

                        28

                        Forálacha aonfhoirmeacha maidir le formheas gaireas rabhaidh inchloiste agus mótarfheithiclí i ndáil lena gcomharthaí inchloiste

                        30

                        Forálacha aonfhoirmeacha maidir le formheas bonn aeir le haghaidh mótarfheithiclí agus a leantóirí

                        34

                        Forálacha aonfhoirmeacha maidir le formheas feithiclí i ndáil le rioscaí dóiteáin a chosc

                        37

                        Forálacha aonfhoirmeacha maidir le formheas lampaí filiméid le húsáid in aonaid lampaí formheasta ar fheithiclí cumhacht-tiomáinte agus a leantóirí

                        38

                        Forálacha aonfhoirmeacha maidir le formheas cúl-lampaí ceo d’fheithiclí cumhacht-tiomáinte agus dá leantóirí

                        39

                        Forálacha aonfhoirmeacha maidir le formheas feithiclí i ndáil leis an trealamh luasmhéadair agus odaiméadair lena n‑áirítear a shuiteáil

                        41

                        Forálacha aonfhoirmeacha maidir le formheas gluaisrothar i ndáil le torann

                        43

                        Forálacha aonfhoirmeacha maidir le hábhair gloinithe sábháilteachta a fhormheas agus a fheistiú ar fheithiclí

                        44

                        Forálacha aonfhoirmeacha maidir le gairis srianta do leanaí atá i bhfeithiclí cumhacht-tiomáinte (‘Córais Srianta Linbh’) a fhormheas

                        45

                        Forálacha aonfhoirmeacha maidir le formheas glantóirí ceannlampaí, agus feithiclí cumhacht-tiomáinte maidir le glantóirí ceannlampaí

                        46

                        Forálacha aonfhoirmeacha maidir le formheas gaireas amhairc neamhdhírigh agus mótarfheithiclí i ndáil le suiteáil na ngaireas sin

                        48

                        Forálacha aonfhoirmeacha maidir le formheas feithiclí i ndáil le gléasanna soilsithe agus comharthaíocht solais a shuiteáil

                        50

                        Forálacha aonfhoirmeacha maidir le formheas lampaí tosaigh, lampaí cúil, soilse coscáin, treotháscairí agus gaireas soilsithe uimhirphlátaí cúil d’fheithiclí chatagóir L

                        51

                        Forálacha aonfhoirmeacha maidir le formheas mótarfheithiclí a bhfuil ar a laghad ceithre roth fúithi maidir lena n‑astaíochtaí torainn

                        53

                        Forálacha aonfhoirmeacha maidir le formheas feithiclí d’aicme L3 i ndáil le gléasanna soilsithe agus comharthaíocht solais a shuiteáil

                        54

                        Forálacha aonfhoirmeacha maidir le formheas bonn aeir le haghaidh feithiclí tráchtála agus a leantóirí

                        58

                        Forálacha aonfhoirmeacha maidir leis na nithe seo a leanas a fhormheas:

                        I.Gléasanna cosanta fobharra cúil (RUPDanna)

                        II.Feithiclí maidir le suiteáil gléasanna cosanta fobharra cúil de chineál formheasta

                        III.Feithiclí i ndáil lena bhfobharra cosanta ar cúl (RUP)

                        60

                        Forálacha aonfhoirmeacha maidir le formheas gluaisrothar agus móipéidí dhá roth i ndáil le rialuithe arna n‑oibriú ag tiománaithe lena n‑áirítear rialuithe, leideoirí agus táscairí a shainaithint

                        62

                        Forálacha aonfhoirmeacha maidir le formheas feithiclí cumhacht-tiomáinte ar a bhfuil hanlaí i ndáil lena gcosaint ar úsáid neamhúdaraithe

                        64

                        Forálacha aonfhoirmeacha maidir le formheas feithiclí i ndáil lena dtrealamh, a bhféadfaidh na nithe seo a leanas a bheith san áireamh iontu: aonad spártha le haghaidh úsáid shealadach, boinn reatha éigeandála agus/nó córais reatha, agus/nó córas faireacháin bhrú na mbonn

                        66

                        Forálacha aonfhoirmeacha maidir le formheas feithiclí móra paisinéirí i ndáil le neart a bhforstruchtúir

                        70

                        Forálacha aonfhoirmeacha maidir le formheas plátaí marcála cúil d’fheithiclí troma agus fada

                        75

                        Forálacha aonfhoirmeacha maidir le formheas bonn aeir le haghaidh fheithiclí chatagóir L

                        77

                        Forálacha aonfhoirmeacha maidir le formheas lampaí páirceála le haghaidh feithiclí cumhacht-tiomáinte

                        78

                        Forálacha aonfhoirmeacha maidir le formheas fheithiclí chatagóirí L1, L2, L3, L4 agus L5 i ndáil le coscánú

                        79

                        Forálacha aonfhoirmeacha maidir le formheas feithiclí i ndáil le trealamh stiúrtha

                        80

                        Forálacha aonfhoirmeacha maidir le formheas suíochán i bhfeithiclí móra paisinéirí agus i ndáil le neart na suíochán agus a n‑ancaireachtaí

                        81

                        Forálacha aonfhoirmeacha maidir le formheas scáthán siar atá i bhfeithiclí cumhacht-tiomáinte dhá roth a bhfuil taobhcharr acu nó nach bhfuil, i ndáil le scátháin siar a fheistiú ar hanlaí

                        85

                        Forálacha aonfhoirmeacha maidir le formheas inneall dócháin inmheánach nó traenacha tiomána leictrí atá ceaptha le mótarfheithiclí chatagóirí M agus N a thiomáint i ndáil le tomhas na glanchumhachta agus uaschumhacht 30 nóiméad ag traenacha tiomána leictrí

                        87

                        Forálacha aonfhoirmeacha maidir le formheas lampaí reatha a oibríonn i rith an lae le haghaidh feithiclí cumhacht-tiomáinte

                        91

                        Forálacha aonfhoirmeacha maidir le formheas taobhlampaí le haghaidh mótarfheithiclí agus a leantóirí

                        93

                        Forálacha aonfhoirmeacha maidir leis na nithe seo a leanas a fhormheas:

                        I.Fobharra cosanta tosaigh (FUPDanna)

                        II.Feithiclí i ndáil le suiteáil FUPD de chineál formheasta

                        III.Feithiclí i ndáil lena fochosaint tosaigh

                        94

                        Forálacha aonfhoirmeacha maidir le formheas feithiclí i ndáil leis na taistealaithe a chosaint i gcás imbhualadh tosaigh

                        95

                        Forálacha aonfhoirmeacha maidir le formheas feithiclí i ndáil leis na taistealaithe a chosaint i gcás imbhualadh taobhach

                        98

                        Forálacha aonfhoirmeacha maidir le formheas ceannsoilse mótarfheithiclí atá feistithe le foinsí solais gás-díluchtaithe

                        99

                        Forálacha aonfhoirmeacha maidir le formheas foinsí solais gás-díluchtúcháin le húsáid i lampa-aonaid fhormheasta i bhfeithiclí cumhacht-tiomáinte

                        100

                        Forálacha aonfhoirmeacha maidir le formheas feithiclí i ndáil le ceanglais shonracha i gcás na traenach cumhachta leictrí

                        104

                        Forálacha aonfhoirmeacha maidir le formheas marcanna ais-fhrithchaiteacha d’fheithiclí chatagóir M, N agus O

                        110

                        Forálacha aonfhoirmeacha maidir leis na nithe seo a leanas a fhormheas:

                        I.Comhpháirteanna sonracha mótarfheithiclí a úsáideann gás nádúrtha comhbhrúite (CNG) agus/nó gás nádúrtha leachtaithe (LNG) ina gcóras tiomána

                        II.Feithiclí i ndáil le comhpháirteanna sonracha de chineál formheasta a shuiteáil chun go bhféadfar gás nádúrtha comhbhrúite (CNG) agus/nó gás nádúrtha leachtaithe (LNG) a úsáid ina gcóras tiomána

                        112

                        Forálacha aonfhoirmeacha maidir le formheas ceannlampaí mótarfheithiclí as a n‑astaíonn léas maolaithe neamhshiméadrach nó príomhléas nó an dá cheann acu agus atá feistithe le lampaí filiméid agus/nó modúil dé-óide astaithe solais (LED)

                        113

                        Forálacha aonfhoirmeacha maidir le formheas ceannlampaí mótarfheithicle a astaíonn léas maolaithe siméadrach nó príomhléas nó an dá cheann acu agus atá feistithe le foinsí solais gás-díluchtaithe filiméid agus/nó modúil LED

                        116

                        Forálacha aonfhoirmeacha maidir le mótarfheithiclí a chosaint ar úsáid neamhúdaraithe

                        117

                        Forálacha aonfhoirmeacha maidir le formheas bonn i ndáil le hastaíochtaí fuaime ó rolladh bonn agus/nó greamaitheacht ar dhromchlaí fliucha agus/nó friotaíocht rollach

                        119

                        Forálacha aonfhoirmeacha maidir le formheas lampaí coirnéil le haghaidh feithiclí cumhacht-tiomáinte

                        121

                        Forálacha aonfhoirmeacha maidir le formheas feithiclí i ndáil le suíomh agus le sainaithint rialaitheoirí láimhe, leideoirí agus táscairí

                        123

                        Forálacha aonfhoirmeacha maidir le formheas córas soilse tosaigh oiriúnaitheach (AFS) do mhótarfheithiclí

                        125

                        Forálacha aonfhoirmeacha maidir le formheas mótarfheithiclí i ndáil le réimse radhairc chun tosaigh an tiománaí mótarfheithicle

                        127

                        Forálacha aonfhoirmeacha maidir le formheas feithiclí i ndáil lena bhfeidhmíocht ó thaobh shábháilteacht na gcoisithe de

                        128

                        Forálacha aonfhoirmeacha maidir le formheas foinsí solais dé-óide astaithe solais (LED) le húsáid i lampa-aonaid fhormheasta ar fheithiclí cumhacht-tiomáinte agus a leantóirí

                        129

                        Forálacha aonfhoirmeacha maidir le Córais Fheabhsaithe Srianta Sábháilteachta Linbh a úsáidfear ar bord mótarfheithiclí (ECRS) a fhormheas

                        130

                        Forálacha aonfhoirmeacha maidir le formheas mótarfheithiclí i ndáil le Córas Rabhaidh Imeachta ó Lána (LDWS)

                        131

                        Forálacha aonfhoirmeacha maidir le formheas mótarfheithiclí i ndáil leis na hArdchórais Coscánaithe Éigeandála (AEBS)

                        134

                        Forálacha aonfhoirmeacha maidir le formheas mótarfheithiclí agus a gcomhpháirteanna i ndáil le feidhmíocht sábháilteachta Feithiclí Hidrigine (HFCV)
                           1

                        135

                        Forálacha aonfhoirmeacha maidir le formheas feithiclí i ndáil lena bhfeidhmíocht i gcás Tuairt Thaobhach in aghaidh Cuaille (PSI)

                        136

                        Forálacha aonfhoirmeacha maidir le formheas feithiclí chatagóir L i ndáil le ceanglais shonracha i gcás na traenach cumhachta leictrí

                        137

                        Forálacha aonfhoirmeacha maidir le gluaisteáin paisinéirí a fhormheas i gcás imbhualadh tosaigh agus béim ar an gcóras bactha

                        138

                        Forálacha aonfhoirmeacha maidir le formheas Feithiclí Ciúine Iompair ar Bhóthar i ndáil lena n‑inchloisteacht laghdaithe

                        139

                        Forálacha aonfhoirmeacha maidir le formheas gluaisteán paisinéirí i ndáil le Córais Cúnta Coscánaithe (BAS)

                        140

                        Forálacha aonfhoirmeacha maidir le formheas gluaisteán paisinéirí i ndáil le córais Rialaithe Leictreonaigh Cobhsaíochta (ESC)

                        141

                        Forálacha aonfhoirmeacha maidir le formheas feithiclí i ndáil lena gCórais Faireacháin um Bhrú na mBonn (TPMS)

                        142

                        Forálacha aonfhoirmeacha maidir le formheas mótarfheithiclí i ndáil le suiteáil a mbonn

                        145

                        Forálacha aonfhoirmeacha maidir le formheas feithiclí i ndáil le córais ancaireachta ISOFIX, ancaireachtaí uachtaracha ISOFIX, agus ionaid suí i-Size

                        146

                        Forálacha aonfhoirmeacha maidir le formheas mótarfheithiclí agus a gcomhpháirteanna i ndáil le feidhmíocht sábháilteachta feithiclí hidrigine atá faoi chatagóirí L1, L2, L3, L4 agus L5

               Iarscríbhinn 2

               AGUISÍN 2-C-2

               RIALACHÁIN DE CHUID NA NÁISIÚN AONTAITHE ARNA gCUR I bhFEIDHM AG CEANN AMHÁIN DE NA PÁIRTITHE AGUS NÁR MHEAS AN PÁIRTÍ EILE FÓS

                        Rialachán Uimh.

                        Teideal

                        Dáta cur i bhfeidhm ag an bPáirtí eile
                           2

                        73

                        Forálacha aonfhoirmeacha maidir leis na nithe seo a leanas a fhormheas: I. Feithiclí i ndáil lena bhfobharra cosanta taoibh (LPD) II. Fobharra cosanta taoibh (LPD) III. Feithiclí i ndáil le suiteáil LPD de chineál formheasta i gcomhréir le Cuid II den Rialachán seo

                        126

                        forálacha aonfhoirmeacha maidir le formheas córas deighilte chun paisinéirí a chosaint ar bhagáiste díláithrithe, arna soláthar mar threalamh feithicle nach trealamh bunaidh é

                     (1)
                  Ní bheidh feidhm ag an bhfonóta seo tráth a chuirfidh an dá Pháirtí i gcrích obair Chéim 2 de Rialachán teicniúil domhanda GTR Uimh. 13 ar fheithiclí hidrigine agus ar fheithiclí breosla-chille agus nuair a bheidh an Rialachán comhfhreagrach de chuid na Náisiún Aontaithe curtha i bhfeidhm acu faoi Chomhaontú 1958 chomh maith.
                        Don tSeapáin, sa mhéid go marcáiltear na coimeádáin i gcomhréir le hAirteagal 46 d’Acht Um Shábháilteacht Gáis Ardbhrú (Rialachán Uimh. 204 1951) na Seapáine, is iad seo a leanas na coinníollacha faoina formheastar cineál feithicle arna fhormheas ag údarás cineálcheadaithe de chuid an Aontais Eorpaigh i gcomhréir le Rialachán Uimh. 134 de chuid na Náisiún Aontaithe: (i)
                        go bhfuil ábhar na gcoimeádán coibhéiseach le SUS F 316L, mar a shonraítear faoi JIS (Caighdeán Tionsclaíoch na Seapáine) G 3214; chun críoch na fomhíre seo, meastar an ceanglas sin a bheith comhlíonta más rud é go gcomhlíontar DIN1.4435 mar dháta teacht i bhfeidhm an Chomhaontaithe seo; (ii)
                        gur mó ná 28.5 ‘an Choibhéis Nicile’ (% de réir maise); chun críocha na fomhíre seo, is mar seo a leanas a shaineofar ‘Coibhéis Nicile’ (% maise): ‘12.6[C]+0.35[Si]+1.05[Mn]+[Ni]+0.65[Cr]+0.98[Mo]’ agus cruthófar an choibhéis le Material Mill Sheet [teastas tástála ábhair]; agus (iii)
                        gur mó ná 75 % toradh na tástála i gcás ‘Laghdú an Dromchla’; i gcás ina mbíonn toradh na tástála idir 72 % agus 75 %, déanfar an t‑iarratas a scrúdú agus aird á tabhairt ar ‘an gCoibhéis Nicile’; agus

                     (2)

                        Dátaí le socrú i gcomhréir le fomhír 2 d’Airteagal 5 den Iarscríbhinn seo.